Nə vəhşi könlüm ol ahunigəhdən qeyrə ram olmaz
Nə vəhşi könlüm ol ahunigəhdən qeyrə ram olmaz, 
Nə anın hicrinin nöqsan olan ayı tamam olmaz.

Muradım can fəda qılmaqdı yetcək vəsli-cananə, 
Əgər hasil ola, eşq aləmində böylə kam olmaz.

Səfayi-vəslə yetdin, eyləyib çox səylər, ey dil, 
Bəyan et birbəbir hicran qəmin, böylə məqam olmaz.

Vüsali-yarə yetdin, bir əyağ tut, badə qıl hazir, 
Dur, ey saqi, başınçun böylə dəm hərgiz müdam olmaz.

Bu bəzmi-vəsl cənnət, saqisi qılmani-tubaqəd, 
Məni mən etmə, zahid, mey behişt içrə həram olmaz.

Gözün mən etməyə mülki-ruxindən ləşkəri-xətti 
Edib müjganların səf-səf ki, dəva binizam olmaz.

Gədalıq rəsmini tut kim, dəri-cananə yetməkçün, 
Zühuri, nəng qılma, aşiq üçün nəngü nam olmaz.

Qəzəllər